Gorans Dragičs
Gorans Dragičs (slovēņu: Goran Dragić; dzimis 1986. gada 6. maijā) ir bijušais slovēņu basketbolists, spēlēja aizsarga pozīcijā, bijis Slovēnijas basketbola izlases dalībnieks. Aizvadījis 15 sezonas Nacionālajā basketbola asociācijā. 2018. gadā bija NBA Visu zvaigžņu spēles dalībnieks, bet 2014. gadā atzīts par sezonas progresējušāko spēlētāju. Arī viņa brālis Zorans Dragičs ir profesionāls basketbolists, tāpat spēlējis NBA.